|  |  |  |
| --- | --- | --- |
| **Criteria 7 : Facilities and Infrastructure** | | |
| **Req-7.6** | **:** | The environmental, health, and safety standards and access for people with special needs are shown to be defined and implemented. |

**ผลการดำเนินงาน ระดับมหาวิทยาลัย**

มหาวิทยาลัยแม่โจ้ มีการจัดให้บริการหอพักสำหรับนักศึกษาชั้นปีที่ 1 โดยได้จัดสิ่งอำนวย  
ความสะดวกที่เอื้อต่อการพักอาศัยอย่างมีคุณภาพ โดยหอพักนักศึกษาได้ปฏิบัติตามเกณฑ์ประเมินสภาวะอนามัยสิ่งแวดล้อม ซึ่งประกอบด้วย 10 หมวด ดังนี้

1. ห้องพัก พื้นที่ห้องพักเฉลี่ยคนละไม่น้อยกว่า 7 ตารางเมตร มีเตียงนอนพร้อมที่นอนที่สะอาดถูกสุขลักษณะ มีตู้เสื้อผ้า โต๊ะ เก้าอี้ ที่เก็บเอกสารและสิ่งของเครื่องใช้ส่วนตัวแยกเป็นสัดส่วน
2. การระบายอากาศ มีหน้าต่าง ประตู ที่เพียงพอ เหมาะสม เพื่อระบายอากาศภายในห้องพัก
3. การรวบรวมขยะและของเสีย มีจุดทิ้งขยะ การคัดแยกขยะก่อนทิ้ง และมีแม่บ้านในการจัดเก็บขยะตามเวลา
4. การรวบรวมน้ำทิ้งและการระบายน้ำเสีย มีระบบระบายน้ำเสียภายในหอพัก รวมถึงการบำบัดน้ำเสียอย่างถูกวิธีที่เชื่อมต่อกับระบบของมหาวิทยาลัย
5. การควบคุมสัตว์ฟันแทะและแมลง มีการกำจัดขยะ และการจ้างเหมาบริการกำจัดปลวก หนู แมลงสาบ ประจำปี
6. คุณภาพน้ำในหอพัก มีการตรวจสอบคุณภาพน้ำในหอพักเพื่อให้อยู่ในเกณฑ์มาตรฐานเหมาะสมกับการใช้อุปโภค มีเครื่องทำน้ำเย็นผ่านระบบกรองน้ำเพื่อใช้ในการบริโภค
7. ความปลอดภัยในห้องพัก ปลอดภัย โดยจัดให้มีเจ้าหน้าที่ธุรการประจำหอพักในการช่วยดูแลนักศึกษา มีการจัดพื้นที่การพักอาศัยให้เหมาะสมกับผู้พักโดยแยกเป็นหอพักสำหรับนักศึกษาชายและหอพักสำหรับนักศึกษาหญิง มีระบบกล้องวงจรปิดภายในหอพักเพื่อใช้ในการตรวจสอบความปลอดภัยของนักศึกษา มีกำหนดการเปิด-ปิดหอพักเป็นเวลา และมีการกำหนดเวลาในการเข้าพบนักศึกษาภายในหอพักที่ชัดเจน รวมถึงการกำหนดระเบียบการพักอาศัยในหอพักของมหาวิทยาลัย ซึ่งหากนักศึกษาไม่ปฏิบัติตามระเบียบที่วางไว้จะมีการดำเนินการตามขั้นตอนต่อไป มีระบบโทรทัศน์วงจรปิด (CCTV) ติดตั้งทุกอาคารเพื่อการรักษาความปลอดภัย และมีระบบเตือนภัยฉุกเฉินภายในหอพัก
8. การป้องกันอัคคีภัย มีถังเครื่องดับเพลิงแบบมือถือไม่น้อยกว่า 1 ชุดต่อพื้นที่ 1,000 ตารางเมตร และติดตั้งทุกระยะห่างกันไม่เกิน 45 เมตร และมีการตรวจสอบถังเคมีดับเพลิงของทุกอาคารให้มีสภาพพร้อมใช้งานได้ตลอดเวลา โดยมีการตรวจสอบระดับสารเคมีดับเพลิงเป็นประจำทุกปี มีระบบไฟส่องสว่างฉุกเฉินในกรณีกระแสไฟฟ้าขัดข้องอย่างน้อย 1 ชุดต่อพื้นที่ 1,000 ตารางเมตร และติดตั้งทุกระยะห่างกัน  
   ไม่เกิน 45 เมตร ตลอดจนมีการจัดกิจกรรมซ้อมแผนเผชิญเหตุกรณีเกิดภัยพิบัติเป็นประจำทุกปี
9. การทำความสะอาดและสารเคมี มีการกำหนดการใช้น้ำยาทำความสะอาดที่เป็นมิตรต่อสิ่งแวดล้อมและมีความปลอดภัยในการใช้งาน โดยจะต้องผ่านมาตรฐานองค์กรอาหารและยา มีการจ้างเหมาเจ้าหน้าที่ในการดูแลทำความสะอาดพื้นที่ส่วนกลาง และมีคณะกรรมการในการตรวจการจ้างให้การปฏิบัติงานเป็นไปตาม tor ที่ได้กำหนดไว้
10. สภาพแวดล้อมภายนอกหอพัก มีการจัดพื้นที่สวนหย่อมเพื่อการพักผ่อนหย่อนใจ พื้นที่เพื่อการนันทนาการและการออกกำลังกาย กระจายอยู่ทั่วบริเวณกลุ่มอาคารหอพักนักศึกษา ด้านการดูแลรักษาได้ดำเนินการจ้างเหมาบริษัทที่มีความชำนาญเกี่ยวกับงานภูมิทัศน์ในการปรับสภาพแวดล้อมให้มีความสะอาด สวยงาม และมีความเป็นระเบียบเรียบร้อยอยู่เสมอ ตลอดจนการกำจัดสัตว์หรือพืชที่จะกอให้เกิดอันตรายต่อนักศึกษาออกไปจากพื้นที่

นอกจากนี้ ยังมีเจ้าหน้าที่ธุรการประจำหอพักในการให้บริการแก่นักศึกษา การให้บริการด้านจ่ายไปรษณีย์ การให้ยืม-คืน อุปกรณ์ สิ่งของที่นักศึกษามีความจำเป็นต้องใช้ เช่น กุญแจสำรอง รถจักรยาน   
เป็นต้น

สิ่งสนับสนุนการเรียนรู้ มีการจัดทำห้อง Co working Space จุดให้บริการปลั๊กไฟ จุดบริการ wifi ห้องอ่านหนังสือ มุมพักผ่อน จุดให้บริการน้ำดื่ม ฯลฯ เพื่อเป็นการอำนวยความสะดวกให้แก่นักศึกษาที่ รวมถึงมีร้านจำหน่ายสินค้าเบ็ดเตล็ด และร้านซักรีดเสื้อผ้า ภายในอาคารหอพักสำหรับอำนวยความสะดวกให้แก่นักศึกษา

การจัดห้องพักสำหรับนักศึกษาพิการ งานหอพัก กองพัฒนานักศึกษา ได้จัดห้องพักเพื่อรองรับนักศึกษาพิการ โดยจัดให้อยู่ใกล้สิ่งอำนวยความสะดวกและมีผู้ช่วยดูแลในการพักอยู่ในหอพักของมหาวิทยาลัย

นอกจากนี้ ห้องพักนักศึกษายังเป็นหน่วยงานหลักในการประชาสัมพันธ์ให้นักศึกษาหอพักเข้าร่วมกิจกรรมของมหาวิทยาลัย เพื่อส่งเสริมการทํานุบํารุงศิลปวัฒนธรรมของชาติ ส่งเสริมให้เกิดในจิตสํานึกที่ดีต่อชาติ ศาสนา และพระมหากษัตริย์

มหาวิทยาลัยได้จัดสิ่งแวดล้อมและอำนวยความสะดวกให้กับนักศึกษาตามมาตรฐานด้านสิ่งแวดล้อม และสุขภาพ มีการออกแบบอาคารตามกฎหมาย พระราชบัญญัติควบคุมอาคาร กฎหมายเกี่ยวกับการป้องกันอัคคีภัย บันได บันไดหนีไฟ ที่จอดรถ แสงสว่าง และการระบายอากาศ ตลอดจนจัดสภาพแวดล้อมและอำนวยความสะดวกให้กับนักศึกษา เช่น มีห้องน้ำที่สะอาด มีพนักงานดูแลทำความสะอาด และเจ้าหน้าที่รับผิดชอบดูแลอาคาร ดำเนินการส่งเสริม สนับสนุนให้ทุกหน่วยงานมีการจัดสภาพแวดล้อมและบรรยากาศตามมาตรฐานด้านสิ่งแวดล้อม ตามแนวทาง Green University และ Green Office รวมถึงจัดให้มีพื้นที่พักผ่อนตามอาคาร มีการปรับปรุงซ่อมแซมอาคารสถานที่ ห้องเรียน ห้องปฏิบัติการ รองรับการเรียนการสอน การจัดกิจกรรมและการศึกษานอกห้องเรียนอย่างเพียงพอ

ด้านความปลอดภัยได้มีการกำหนดมาตรการด้านความปลอดภัย การตรวจสอบวัสดุ อุปกรณ์ดับเพลิงประจำอาคารให้พร้อมใช้งาน มีระบบเตือนภัยภายในอาคาร มีการจัดทำแผน และการฝึกซ้อมแผนอพยพหนีไฟ อย่างน้อยปีละ 1 ครั้ง ทั้งในส่วนของอาคารสำนักงาน อาคารเรียน และหอพักนักศึกษา มีการติดตั้งระบบกล้องวงจรปิดให้ครอบคลุมพื้นที่ส่วนกลางและจุดสุ่มเสี่ยงต่าง ๆ โดยมีการตรวจสอบดูแลบำรุงรักษาและซ่อมแซมระบบกล้องวงจรปิด มีศูนย์รับแจ้งเหตุฉุกเฉินตลอด 24 ชั่วโมง มีพนักงานรักษาความปลอดภัยดูแลตรวจสอบความเรียบร้อยของอาคารสถานที่ (ผลัดกลางวันและกลางคืน) และมีการตรวจสอบการเข้า - ออกมหาวิทยาลัยตลอด 24 ชั่วโมง

มหาวิทยาลัยมีนโยบายและดำเนินการปรับปรุงสภาพแวดล้อม สิ่งอำนวยความสะดวกและการเข้าถึงของผู้มีความต้องการพิเศษ โดยปรับปรุงโครงสร้างพื้นฐาน จัดสิ่งอำนวยความสะดวกที่ได้มาตรฐาน ครบทั้ง 5 ประเภท ได้แก่ ทางลาด ห้องน้ำ ที่จอดรถ ป้ายสัญลักษณ์ และการให้บริการข้อมูลข่าวสาร การให้ความช่วยเหลือ โดยมีศูนย์บริการและสนับสนุนนักศึกษาพิการ (DSS) ให้บริการและช่วยเหลือนักศึกษาที่มีความบกพร่องทางร่างกาย ณ อาคารอำนวย ยศสุข โดยมีกองพัฒนานักศึกษากำกับดูแลการให้บริการ ([รายงานการจัดสิ่งอำนวยความสะดวกสำหรับผู้ทุพพลภาพ ความต้องการพิเศษ ในรายงาน Green University 2024 หน้า 31 - 44](https://erp.mju.ac.th/openFile.aspx?id=NjcyODgy&method=inline))

การให้บริการจำหน่ายอาหารสำหรับนักศึกษา บุคลากรและบุคคลทั่วไป ภายใต้การกำกับดูแลของงานบริการและสวัสดิการนักศึกษา อาคารเทิดกสิกร ([โรงอาหารเทิดกสิกร](https://stu2.mju.ac.th/goverment/20111119104835_mju_stu/Doc_25630522155237_217211.pdf)) เป็นโรงอาหารแห่งหนึ่งภายในมหาวิทยาลัย ตั้งอยู่บริเวณตรงกันข้ามหอพักนักศึกษามหาวิทยาลัย ซึ่งเป็นหอพักที่มีนักศึกษาชั้นปีที่ 1 ที่พักอาศัยอยู่ตามระเบียบของมหาวิทยาลัยที่กำหนดไว้ให้นักศึกษาชั้นปีที่ 1 ต้องอยู่ในหอพักเป็นระยะเวลา 1 ปีการศึกษา และอาคารสำนักงานที่อยู่ใกล้บริเวณอาคารเทิดกสิกรเป็นโรงกลางที่มีการให้การบริการสำหรับบุคลากรและนักศึกษาทั้งในและภายนอกรวมถึงนักศึกษาพิการมหาวิทยาลัย ที่ได้เข้ามาใช้บริการโรงอาหารเทิดกสิกร โดยมีมาตการกำหนดราคาอาหารและการจำหน่ายอาหารหลากหลายประเภทให้เลือกรับประทานอาหาร ประเภทเครื่องดื่มน้ำชนิดต่างๆ การบริการร้านถ่ายเอกสาร ร้านเครื่องเขียน/สินค้าเบ็ตเตล็ด ร้านเครื่องชั่งน้ำหนัก นอกจากนี้ยังดำเนินการจัดทำบันไดทางลาดให้กับนักศึกษาพิการ จำนวน 2 ประตู เพื่ออำนวยความสะดวกให้สำหรับนักศึกษาพิการได้เข้าไปใช้บริการภายในโรงอาหาร รวมถึงการติดตั้งเครื่องทำเย็น จำนวน 4 จุด มีการติดตั้งกล้องวงจรปิดเพื่อความปลอดภัยสำหรับผู้มาใช้บริการ และให้บริการจำหน่ายอาหารภายในโรงอาหารเทิดกสิกร จำนวน 21 ร้าน เพื่อให้บริการแก่นักศึกษาและบุคลากร ที่ถูกสุขอนามัยตามหลักสุขาภิบาลอาหารสามารถเลือกรับประทานอาหารได้หลากหลายชนิดให้เลือกตามความต้องการในช่วงเวลากลางวัน ไว้บริการให้กับนักศึกษาภายในหอพักนักศึกษารวมถึงนักศึกษาที่พักภายนอกและบุคลากรก็สามารถเข้ามาใช้บริการร้านค้าดังกล่าวได้ ในราคาอาหารที่มีการควบคุมโดยคณะกรรมการดำเนินงานพัฒนาโรงอาหารเทิดกสิกรควบคุมเป็นผู้กำหนดไว้

มีการกำหนดเกณฑ์มาตรฐานความปลอดภัยหลักสุขาภิบาลอาหารกำกับดูแลร้านอาหารทุกร้านในโรงอาหารเทิดกสิกรตาม[ใบตรวจประเมินหลักสุขาภิบาลอาหาร 15 ข้อ](https://drive.google.com/file/d/12RwFsayJkHuShsosrUVsN_hNg-8peIVz/view) และมีแบบประเมินความพึงพอใจการใช้บริการโรงอาหารจากผู้เข้าใช้บริการ รวมถึงร้านตลาด [MJU Night Market](https://stu2.mju.ac.th/goverment/20111119104835_mju_stu/Doc_25630522155230_989186.pdf) โดยมีคณะกรรมการร่วมกับสาธารณสุขเข้าตรวจคุณภาพอาหารตามหลักเกณฑ์มาตรฐานหลักสุขาภิบาลอาหาร เป็นประจำทุกปี และมีการสุ่มตรวจสารพิษตกค้างในผักทุกร้านค้า มาควบคุมกำกับร้านค้าผู้ประกอบทั้งหมดในโรงอาหารเทิดกสิกร

การให้บริการดูแลด้านสุขภาพ โดยงานอนามัยและพยาบาล โดยมีวัตถุประสงค์ของงาน คือการจัดบริการและสวัสดิการให้ตรงกับความต้องการของนักศึกษา ส่งเสริมให้นักศึกษาเป็นผู้มีสุขภาวะและคุณภาพชีวิตที่ดี รวมทั้งมีการประสานความร่วมมือกับหน่วยงานภายนอก ด้านการบำบัดรักษาและฟื้นฟูสภาพ [บริการรักษาพยาบาลเบื้องต้น](file:///E:\SAR\SAR\ปี2565%20sar\บริการพยาบาลรักษาเบื้องต้น.pdf) ให้ได้รับบริการด้วยความสะดวก รวดเร็วภายในมหาวิทยาลัย ทำให้นักศึกษาไม่ต้องเสียเวลาในการไปรับบริการยังโรงพยาบาล มีการ[บันทึกข้อมูลการใช้บริการ](file:///E:\SAR\SAR\ปี2565%20sar\ทะเบียนผู้รับบริการ%2065.pdf) ในการฟื้นฟูสภาพนักศึกษาที่เจ็บป่วย มีการจัดเตรียมอุปกรณ์ที่สะอาด ปลอดภัย และปราศจากเชื้อ โดยการนึ่งอุปกรณ์อีกทั้งมีการจัดเตรียมอุปกรณ์ เช่น [ไม้ค้ำยัน รถเข็นนั่ง Walker](file:///C:\Users\Praphaphan\Downloads\รูปภาพประกอบ\ภาพประกอบ%2067%20(ไม้ค้ำ,รถเข็น).pdf) เป็นต้น ไว้สำหรับนักศึกษาที่มีปัญหาสุขภาพจากการบาดเจ็บหรือพิการไม่สามารถเดินได้ และมี[เตียงพัก](file:///C:\Users\Praphaphan\Downloads\รูปภาพประกอบ\ภาพประกอบ%2067%20(เตียง).pdf)เพื่อสังเกตอาการนักศึกษาที่เจ็บป่วย ในกรณีที่นักศึกษามีอาการเจ็บป่วยที่รุนแรงหรืออาการหนักเกินขีดความสามารถของพยาบาลวิชาชีพที่จะให้การดูแลรักษาได้ จะส่งต่อไปรักษายังโรงพยาบาลที่อยู่ใกล้มหาวิทยาลัยต่อไป อีกทั้ง มหาวิทยาลัยยังได้มีการจัดทำ[ประกันอุบัติเหตุให้กับนักศึกษาทุกคน](file:///E:\SAR\SAR\ปี2565%20sar\หน้าตารางกรมธรรม์%20มหาวิทยาลัยแม่โจ้.pdf) เพื่อลดค่าใช้จ่ายของนักศึกษาเมื่อเกิดการบาดเจ็บจากอุบัติเหตุและต้องเข้ารับการรักษาในโรงพยาบาล และแนะนำให้นักศึกษาที่มีภูมิลำเนาอยู่ห่างไกล ย้ายสิทธิ์ประกันสุขภาพถ้วนหน้ามายังโรงพยาบาลที่อยู่ใกล้มหาวิทยาลัย เพื่อนักศึกษาจะได้ใช้บริการรักษาอาการเจ็บป่วยโดยไม่ต้องเสียค่าใช้จ่าย มีระบบการประเมินผลความพึงพอใจของผู้รับบริการด้านสุขภาพอนามัยและการรักษาพยาบาล เพื่อนำผลการประเมินมาวางแผน และปรับปรุงการให้บริการที่ตรงตามความต้องการต่อไป

**การส่งเสริมและสนับสนุน**[**ด้านการกีฬา**](https://erp.mju.ac.th/openFile.aspx?id=NDE3MjE4&method=inline) มี[ศูนย์กีฬาเฉลิมพระเกียรติ สนามกีฬาประเภทต่าง ๆ](https://erp.mju.ac.th/openFile.aspx?id=NDUxMDcz&method=inline) และสระว่ายน้ำ อาการกีฬาและนันทนาการ สำหรับให้บริการ ในการออกกำลังกายเพื่อสุขภาพและการฝึกซ้อมกีฬาเพื่อการแข่งขัน และเป็นสถานที่สำหรับ[การจัดการแข่งขัน](https://erp.mju.ac.th/openFile.aspx?id=NDQ4Mzcw&method=inline)ทุกประเภท สำหรับนักศึกษา บุคลากรและประชาชนทั่วไป มีการบริการให้ยืมอุปกรณ์กีฬาเพื่อการออกกำลังกายและการเรียนการสอน สนามกีฬาทุกสนาม ได้แก่ [สนามกีฬากลางแจ้ง](https://erp.mju.ac.th/openFile.aspx?id=NDUxMDc1&method=inline) [ห้องฟิตเนส](https://erp.mju.ac.th/openFile.aspx?id=NDUxMDc4&method=inline) ได้รับมาตรฐานที่ผ่านการรับรองจากสหพันธ์การกีฬาทั้งประเภทลู่ และลานอเนกประสงค์ ที่สามารถจัดกิจกรรมในการออกกำลังกาย และจัดการแข่งขันกีฬาได้อย่างเหมาะสมมีระบบไฟฟ้าเพื่อให้เกิดแสงสว่างที่มีมาตรฐาน ด้วยระบบประหยัดพลังงาน และเป็นมิตรต่อสิ่งแวดล้อม ที่เสริมประสิทธิภาพของการออกกำลังกายทุกสนามกีฬา มีจุดให้บริการน้ำดื่มบริเวณพื้นที่ออกกำลังกาย มีห้องสุขาให้บริการอำนวยความสะดวกอยู่รอบ ๆ สนามกีฬา และมีการดูแลทำความสะอาดอย่างสม่ำเสมอ และถูกสุขลักษณะ ด้านความปลอดภัยมีการติดตั้งกล้องวงจรปิดบริเวณรอบพื้นที่ออกกำลังกาย มีเจ้าหน้าที่ (รปภ.) ที่คอยสอดส่องดูแลความผิดปกติต่าง ๆ เพื่อความปลอดภัยในชีวิตและทรัพย์สินของผู้มาใช้บริการในการออกกำลังกาย

ห้องปฏิบัติการของสถาบันบริการตรวจสอบคุณภาพและมาตรฐานผลิตภัณฑ์เป็นห้องปฏิบัติการ  
ที่มุ่งเน้นงานบริการวิเคราะห์ทดสอบทางวิทยาศาสตร์ ตามระบบมาตรฐานห้องปฏิบัติการ ISO/IEC 17025 : 2017 ทั้งนี้ทางห้องปฏิบัติการ (IQS) ได้ตระหนักถึง ความสำคัญในเรื่องความปลอดภัย อาชีวอนามัย และสภาพแวดล้อมในการปฏิบัติงาน ของนักศึกษา และ ผู้ปฏิบัติงานในห้องปฏิบัติการ ดังนี้

1. มีการประกาศเรื่อง นโยบายและแนวปฏิบัติด้านความปลอดภัย อาชีวอนามัยและสภาพแวดล้อมในการทำงาน ที่หน้าเว็บไซต์ <https://iqs.mju.ac.th/wtms_index.aspx?&lang=th-TH>
2. มีการดำเนินงานด้านความปลอดภัยห้องปฏิบัติการทางชีวภาพ (biosafety) โดยดำเนินการขอ[หนังสือรับรองการแจ้งมีไว้ในครอบครองตามพระราชบัญญัติเชื้อโรค](https://erp.mju.ac.th/openFile.aspx?id=Njk5Mjg4&method=inline)และพิษจากสัตว์ พ.ศ. 2558 ประจำ  
   ทุกปี มีเจ้าหน้าที่ความปลอดภัยทางชีวภาพควบคุมดูแลการดำเนินงาน มีวิธีการปฏิบัติงาน เรื่อง [ขั้นตอนการปฏิบัติงานเพื่อความปลอดภัยทางชีวภาพในห้องปฏิบัติงาน](https://erp.mju.ac.th/openFile.aspx?id=Njk5Mjg5&method=inline) มี[แนวทางการตอบโต้เหตุฉุกเฉินกรณีสารชีวภาพรั่วไหล](https://erp.mju.ac.th/openFile.aspx?id=Njk5Mjkw&method=inline)
3. มีการดำเนินงานด้านความปลอดภัยห้องปฏิบัติการทางรังสี โดยดำเนินการขอ[ใบอนุญาต](https://erp.mju.ac.th/openFile.aspx?id=Njk5Mjk4&method=inline)มีไว้ในครอบครองหรือใช้วัสดุกัมมันตรังสี มีเจ้าหน้าที่ความปลอดภัยทางรังสีควบคุมดูแลการดำเนินงาน มีวิธีการปฏิบัติงาน เรื่อง [คู่มือและแผนป้องกันอันตรายจากรังสี](https://erp.mju.ac.th/openFile.aspx?id=Njk5MzA5&method=inline)
4. มีระบบรักษาความปลอดภัย ประตูระบบคีย์การ์ด กล้องวงจรปิด

|  |  |  |
| --- | --- | --- |
|  |  |  |

**ผลการดำเนินงาน ระดับคณะ**

คณะผลิตกรรมการเกษตร ได้มีการ.......

**ผลการดำเนินงาน ระดับหลักสูตร**